b"\n_START_ARTICLE_\nGary Lane\n_START_SECTION_\nBiografia i resultats destacats en competici\xc3\xb3\n_START_PARAGRAPH_\nEn Lane va esdevenir Mestre Internacional el 1987 i va guanyar el Campionat d'escacs de la Commonwealth el 1988 (ex aequo amb Michael Adams). \xc3\x89s un molt reputat escriptor d'escacs, i entre els seus m\xc3\xa9s de vint llibres, en detaquen Find the Winning Move, Improve Your Chess in 7 Days i Prepare to Attack._NEWLINE_Despr\xc3\xa9s de casar-se amb la Mestre Internacional Femen\xc3\xad (WIM) Nancy Jones, va anar a viure a Austr\xc3\xa0lia, on hi va guanyar el Campionat d'Austr\xc3\xa0lia el 2004._NEWLINE_A finals de 2005, va participar (representant Austr\xc3\xa0lia) a la Copa del m\xc3\xb3n de 2005 a Khanti-Mansisk, un torneig classificatori per al cicle del Campionat del m\xc3\xb3n de 2007, on despr\xc3\xa9s de superar la primera ronda per incompareixen\xc3\xa7a del seu rival (Akopian), fou eliminat en segona ronda per Baadur Jobava.\n_START_SECTION_\nParticipaci\xc3\xb3 en competicions per equips\n_START_PARAGRAPH_\nEn Lane ha representat Austr\xc3\xa0lia a les edicions de 2002, 2004, i 2006 de les Olimp\xc3\xadades d'escacs. A la 36a Olimp\xc3\xadada va ajudar Austr\xc3\xa0lia a empatar 2-2 contra el seu pa\xc3\xads d'origen, Anglaterra, tot obtenint una espectacular vict\xc3\xb2ria contra el GM d'elit Nigel Short."